જનતા દળ સેક્યુલર (જેડીએસ)ના ધારાસભ્ય દળના નેતા એચડી કુમારસ્વામીએ આજે કર્ણાટકના ૨૪માં મુખ્યમંત્રી તરીકે શપથ ગ્રહણ કર્યા છે. કુમારસ્વામીને મુખ્યમંત્રી તરીકેના શપથ રાજ્યના રાજ્યપાલ વજુભાઇ વાળાએ અપાવ્યા હતા. કુમારસ્વામી સિવાય ઉપ મુખ્યમંત્રી તરીકે કોંગ્રેસના જી. પરમેશ્વરે પણ શપથ ગ્રહણ કર્યા છે. વિધાનસભાના સ્પીકર પણ કોંગ્રેસી નેતા જ હશે. આ પદ કેઆર રમેશ કુમાર સંભાળશે. આ શપથ ગ્રહણ સમારોહની ખાસ વાત એ છે કે, અહીં આજે નવ પાર્ટીઓના નેતાઓ હાજર છે અને તેઓ ૨૦૧૯માં મોદી વિરોધી એકજૂથતા દર્શાવે તેવી સંપૂર્ણ શક્યતા છે.